01/07/2019 | Administración LocalMunicipal
Cee
Delegación de competencias na Xunta de Goberno Local

ASUNTO: Delegación competencias na Xunta de Goberno Local EXPEDIENTE DECRETO: 2019/G003/000317 Constituída a Corporación en sesión extraordinaria celebrada o 15 de xuño de 2019 e considerando que de conformidade co disposto polos artigos 20.1. b) e 23 da Lei 7/1985, de 2 de abril, Reguladora das Bases de Réxime Local, en concordancia coas previsións da lexislación autonómica de réxime local contidas no art.65 da Lei 5/97, de 22 de Xullo, de Réxime Local de Galicia e 41.3, 43.2 e 52 do Regulamento de Organización, Funcionamento e Réxime Xurídico das Entidades Locais aprobado polo Real Decreto 2568/86, de 28 de Novembro, En uso das atribucións que me confire a citada lexislación, por medio da presente, RESOLVO: PRIMEIRO.- A Xunta de Goberno Local, da que a competencia básica é prestar asistencia e asesoramento a esta Alcaldía no exercicio das suas atribucións, terá por delegación da Alcaldía, as competencias seguintes: · A competencia establecida no apartado 1 da Disposición Adicional Segunda da Lei 9/2017, de 8 de novembro, de contratos do Sector Público, (agás os contratos menores que seguirá sendo competencia alcaldía), a saber, as competencias como órgano de contratación da Alcaldía respecto dos contratos de obras, de subministro, de servicios, os contratos de concesión de obras, os contratos de concesión de servicios e os contratos administrativos especiais, cando o valor estimado non supere o 10 por cento dos recursos ordinarios do orzamento nin, en calquera caso, a contía de seis millón de euros, incluídos os de carácter plurianual cando a súa duración non sexa superior a catro anos, eventuales prórrogas incluidas sempre que o importe acumulado de todas as anualidades non supere nin a porcentaxe indicada, referia os recursos ordinarios do orzamento do primeiro exercicio, nin a contía sinalada. · A competencia establecida no artigo 21. q) da Lei 7/1985, de 2 de abril de Bases de Réximen Local e no artigo 142.2 da Lei do Solo de Galicia, a saber, concesión de licenzas urbanísticas, entendendo como tales as que derivan dos actos enumerados no artigo 142.2 da Lei 2/2016 do Solo de Galicia. SEGUNDO.- As atribucións delegadas teranse que exercer pola Xunta de Goberno nos termos e dentro dos límites desta delegación, non sendo susceptibles de ser delegadas en ningún outro órgano. No texto dos acordos adoptados pola Xunta de Goberno en virtude desta delegación, terase que facer constar esta circunstancia mediante a inclusión, na parte expositiva, do texto seguinte: «Considerando que a adopción deste acordo é competencia desta Xunta de Goberno en virtude das delegacións efectuadas pola Sra. Alcaldesa deste Concello» Os acordos que se adopten por delegación entenderanse ditados por esta Alcaldía como titular da competencia orixinaria, a quen se terá que manter informado o exercicio da delegación, e serán inmediatamente executivos e presuntamente lexítimos. TERCEIRO.- Os actos dictados pola Xunta de Goberno Local no exercicio das atribucións delegados entendense ditados polo órgano delegante, a Sra. Alcaldesa, correspondendo en consecuencia, a ésta a resolución dos recursos de reposición que poidan interpoñerse, de conformidad eco artigo 9.2. c) da Lei 40/2015 do 1 de outubro de Réximen Xurídico do Sector Público. CUARTO.- Comunicar esta resolución a todos os Concelleiros afectados e aos encargados dos diferentes Servizos Municipais, para o seu coñecemento e efectos. QUINTO.- O presente acordo surtirá efectos dende o día seguinte o da súa adopción, sen perxuizo da súa publicación no Boletín Oficial desta Provincia, conforme o apartado 2 do artigo 44 do do Real Decreto 2568/1986, de 28 de novembro, polo cal se aproba o Regulamento de Organización, Funcionamento e Réxime Xurídico das Entidades Locais. SEXTO.- Dar conta ao Pleno e a Xunta de Goberno Local desta resolución na sesión extraordinaria que se convoque para dar cumprimento ao previsto polo artigo 38 do Regulamento de Organización, Funcionamento e Réxime Xurídico das Entidades Locais. Notificarlle a presente resolución aos interesados, con indicación expresa dos recursos a interpor, e darlle conta ao Pleno da Corporación na primeira sesión ordinaria que realice. En CEE, mércores 19 de xuño de 2019 A alcaldesa, Margarita Lamela Louzán A secretaria municipal, Rocío Hermida Cancela